钦定古今图书集成/明伦汇编/氏族典/第350卷 > 《廖用贤尚友录》 > 邹非熊
## 钦定古今图书集成/明伦汇编/氏族典/第350卷 > 《廖用贤尚友录》 > 邹非熊

按《万姓统谱》：“非熊字宗望，宜黄人。淳熙十一年进士，
授乐昌尉。亲获强盗，耻受赏不言。摄邑事，修复石渠，
以溉民田。诸司以才力奏辟曲江令，非熊一意抚摩，
狱无滞囚，平反死罪十有二人，邑为刻石。改知宜章，
值岁歉，盗相挺而起，非熊先为备，得不扰。后除广东
提刑，未上而卒，年七十。”自号“竹岩。”